सिंगल चार्ज में 125 किलोमीटर चलेगी 'Matter Aera', शुरुआती कीमत 1.44 लाख रुपए
Ahmedabad-based Ev Startup Matter Energy Launches India's First Geared Electric Bike Aera - अहमदाबाद की EV स्टार्टअप कंपनी मैटर एनर्जी (Matter Energy) ने भारत की पहली गियर वाली इलेक्ट्रिक बाइक ऐरा (Aera) लॉन्च कर दी है।
अहमदाबाद की EV स्टार्टअप कंपनी मैटर एनर्जी (Matter Energy) ने भारत की पहली गियर वाली इलेक्ट्रिक बाइक ऐरा (Aera) लॉन्च कर दी है। कंपनी का कहना है कि ये देश की पहली गियर वाली इलेक्ट्रिक बाइक है। इसमें 4 स्पीड मैनुअल ट्रांसमिशन दिया गया है। आइए जानते हैं इस बाइक में क्या खास है।
मैटर ने इस बाइक को ऑटो एक्सपो 2023 में पेश किया था, अब इसे चार ट्रिम ऑप्शन 4000, 5000, 5000+ और 6000+ में पेश किया गया है। कंपनी ने ऐरा 5000 की कीमत 1,43,999 लाख रुपए और ऐरा 5000+ की कीमत 1.53,999 लाख रुपए (प्री-रजिस्ट्रेशन प्राइस और फेम-2 सब्सिडी सहित) रखी है।
दोनों मॉडल्स की बुकिंग शुरू हो चुकी है। कंपनी ने अभी ऐरा 4000 और ऐरा 6000+ की प्राइस और डिटेल्स शेयर नहीं किए हैं। मैटर ऐरा के साथ कस्टमर को 3 साल या अनलिमिटेड किलोमीटर की वारंटी और 3 साल की रोडसाइड असिस्टेंस और AMC/Labour कवरेज भी दिया जा रहा है।
मैटर ऐरा : बैटरी और रेंज 
ई-बाइक ऐरा 4000, ऐरा 5000 और ऐरा 5000+ वैरिएंट में 5 kWh की लिक्विड कूल्ड बैटरी पैक ऑप्शन दिया गया है। ये बाइक्स एक बार फुल चार्ज करने पर रियल वर्ल्ड कंडीशन में 125 किलोमीटर की रेंज देंगी। दावा किया गया है कि बैटरी पैक को नॉर्मल चार्जर से 5 घंटे में और फार्स्ट चार्जर से 2 घंटे में फुल चार्ज किया जा सकता है। बैटरी का वैट लगभग 40 किग्रा है और ऐरा ई-बाइक लगभग 180 किग्रा है। वहीं ऐरा 6000+ मॉडल में 6 kWh का बैटरी पैक ऑप्शन मिलेगा जो रियल वर्ल्ड कंडीशन में 150 किलोमीटर की रेंज देगा।
फ्रंट और रियर डिस्क ब्रैक के साथ ABS 
मैटर ऐरा को शार्प और स्कल्प्टेड लुक दिया गया है। इसमें इंटीग्रेटेड LED डे-टाइम रनिंग लाइट के साथ LED हेडलैंप दिए गए हैं। अन्य डिजाइन एलीमेंट में ICE बाइक्स के इंजन गार्ड जैसा मोटर गार्ड, स्प्लिट सीट्स, LED टेललाइट और पिलियन राइडर के लिए स्प्लिट ग्रैब रेल मिलता है। बाइक का मुकाबला रिवॉल्ट RV400 और टॉर्क क्रेटॉस से होगा। इलेक्ट्रिक बाइक में फ्रंट और रियर डिस्क ब्रेक के साथ ABS दिए गए हैं।
मैटर ऐरा : मोटर और स्पीड 
मैटर ऐरा 5000 और ऐरा 5000+ में 10 kW इलेक्ट्रिक मोटर दी गई है। इसमें हाइपरशिफ्ट 4-स्पीड मैनुअल गियरबॉक्स के जरिए पावर जनरेट करती है। कंपनी का दावा है कि ई-बाइक 6 सेकेंड से कम टाइम में 0-60Kmph की रफ्तार हासिल कर लेती है। बाइक में तीन ड्राइविंग मोड मिलते हैं। ईको मोड पर इसकी टॉप स्पीड 30 kmph, सिटी मोड पर टॉप स्पीड 70 kmph और स्पोर्ट मोड पर टॉप स्पीड 95 kmph है।
मैटर ऐरा : फीचर्स 
ऐरा में 4G, वाई-फाई, ब्लूटूथ कनेक्टिविटी, पार्क असिस्ट, कीलेस ऑपरेशन, ओटीए अपडेट्स, प्रोग्रेसिव ब्लिंकर्स और वेलकम लाइट्स के साथ 7-इंच का टच-कंपैटिबल LCD डिस्प्ले मिलता है। साथ ही इसमें एक स्मार्टफोन एप्लिकेशन भी है, जो यूजर्स को बाइक की सारी जानकारियां अवेलेबल कराएगा। इसमें चार राइडिंग मोड्स मिलते हैं। इसमें 9-एक्सिस इनर्शियल मेजरमेंट यूनिट (IMU) भी है।
